**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. martā Nr. 143**

(protokols Nr. 6, 27. p.)

**Par piekrišanu nekustamā īpašuma iegūšanai**

Madonas novada pašvaldība 2025. gada 20. februārī saņēmusi Ukrainas pilsoņu [..], [..], (turpmāk – Iesniedzēji) iesniegumu, kurā lūgts izsniegt izziņu par piekrišanu iegādāties nekustamo īpašumu, kas atrodas “Rusti 1”-5, Ļaudona, Ļaudonas pagasts, Madonas novads, kas sastāv no dzīvokļa Nr.5 un 414/3613 domājamām daļām no sešām būvēm (kadastra apzīmējumi 70700070407001; 70700070407002; 70700070407003; 70700070407004; 70700070407005; 70700070407006 un zemes ar kadastra apzīmējumu 70700070407, un iesniegumam pievienoto Pirkuma – pārdevuma līgumu, kas noslēgts 2025. gada 20. februārī pie Vidzemes apgabaltiesas zvērināta notāra Jāņa Branta, kas iereģistrēts aktu un apliecinājumu reģistrā ar Nr. 199.

Likuma “Par zemes privatizāciju lauku apvidos” (turpmāk – Likums) 30. panta pirmajā daļā noteikts, ka šī likuma 28. panta ceturtajā daļā minētās personas, kas vēlas iegūt zemi īpašumā, iesniedz iesniegumu tā novada domei, kuras teritorijā atrodas attiecīgā zeme, pievienojot darījuma akta norakstu. Likuma 28. panta ceturtajā daļā paredzēts, ka darījumu subjekti, kuri nav minēti šā panta pirmajā daļā, zemi var iegūt īpašumā, ievērojot šā likuma 29. pantā noteiktos ierobežojumus un 30. pantā noteiktajā kārtībā. [..] un [..] atbilst Likuma 28. panta ceturtajā daļā minētajiem darījumu subjektiem. Likuma 29. panta otrajā daļā noteikti ierobežojumi darījumiem ar zemes īpašumiem, nosakot, ka Likuma 28. panta ceturtajā daļā minētās personas nevar iegūt īpašumā:

) zemi valsts pierobežas joslā;

2) zemi dabas rezervātos un citu aizsargājamo teritoriju dabas rezervātu zonās;

3) zemi Baltijas jūras un Rīgas jūras līča krasta kāpu aizsargjoslā;

4) zemi publisko ūdenstilpju un ūdensteču aizsargjoslās, izņemot teritorijas, kurās paredzēta apbūve atbilstoši pašvaldības teritorijas plānojumam;

5) lauksaimniecības un meža zemi, izņemot teritorijas, kurās paredzēta apbūve atbilstoši pašvaldības teritorijas plānojumam, ja īpašumā esošā un iegūstamā lauksaimniecības un meža zemes platība darījuma noslēgšanas brīdī un pēc darījuma kopā nepārsniedz piecus hektārus;

6) zemi valsts nozīmes derīgo izrakteņu atradnēs.

Atbilstoši Madonas novada pašvaldības 2013. gada 16. jūlija saistošajiem noteikumiem Nr. 15 “Madonas novada teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa” zemes vienībai ar kadastra apzīmējumu 70700070407 Ļaudonā, Ļaudonas pagastā, Madonas novadā, paredzēts plānotais (atļautais) izmantošanas veids daudzstāvu un mazstāvu daudzdzīvokļu māju apbūves teritorija. Līdz ar to attiecībā uz Iesniedzēju darījuma rezultātā iegūstamo zemi neattiecas Likuma 29. pantā noteiktie aizliegumi.

Saskaņā ar Likuma 30. panta otro daļu novada dome izskata iesniegumu. Ja zemes turpmākās izmantošanas mērķis nav pretrunā ar novada pašvaldības teritorijas plānojumu vai lokālplānojumu, un ir ievēroti šā likuma 29. panta otrajā daļā minētie ierobežojumi, novada dome 20 dienu laikā dod piekrišanu zemes iegūšanai īpašumā. Piekrišana noformējama izziņas veidā, kuru paraksta novada domes priekšsēdētājs. Izziņā norādāms arī darījuma rezultātā īpašumā iegūstamās zemes izmantošanas mērķis.

Noklausījusies informāciju, pamatojoties uz likuma “Par zemes privatizāciju lauku apvidos” 28. panta ceturto daļu, 29. panta otro daļu, 30. pantu, Madonas novada pašvaldības 2013. gada 16. jūlija saistošajiem noteikumiem Nr. 15 “Madonas novada teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa”, ņemot vērā 18.03.2025. Finanšu un attīstības komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piekrist, ka [..], un [..], iegūst īpašumā līdzīgās daļās nekustamo īpašumu ar adresi “Rusti 1”-5, Ļaudona, Ļaudonas pagasts, Madonas novads, kas sastāv no dzīvokļa Nr.5 un 414/3613 domājamām daļām no sešām būvēm (kadastra apzīmējumi 70700070407001; 70700070407002; 70700070407003; 70700070407004; 70700070407005; 70700070407006 un zemes (kadastra apzīmējums 70700070407). Darījuma rezultātā īpašumā iegūstamās zemes izmantošanas mērķis - daudzstāvu un mazstāvu daudzdzīvokļu māju apbūves zeme.
2. Izsniegt izziņu par piekrišanu nekustamā īpašuma iegūšanai īpašumā.

 Domes priekšsēdētājs A. Lungevičs

*S. Melle 27307570*